Fjölbreytning í fyrirúmi á tískupallinum hjá Vetements . Glamour / Getty Franska fatamerkið Vetements hefur hægt og bítandi verið að valda usla í tískuheiminum ef svo má að orði komast . Merkið nýtur þess að ögra og stíga út fyrir rammana , og það hefur svo sannarlega verið vel heppnað þó að skiptar skoðanir séu um fatnaðinn sjálfan . Engin undantekning var á þessu í París í gærkvöldi þar sem sameiginleg herra - og dömusýningu merkisins sem fór fram í Pompidou safninu . Yfirskrift sýningarinnar var óður til steríótýpunnar og það fór ekki milli mála þegar fyrirsæturnnar byrjuðu að streyma niður pallinn . Fjölbreytning var allsráðandi , bæði í fatnaðinum og í fyrirsætuvalinu sjálfu . Í raun var sýningin eins og að vera staddur í verslunarmiðstöð að horfa á mannlífið - raunveruleikinn . Fötin voru í aukahlutverki í sýningunni þó að vissulega mátti sjá flíkur sem verða líklega vinsæl næsta haust . Yfirhönnuður og einn stofnandi Vetements , Demna Gvasalia má eiga það að hann er brautryðjandi á sínu sviði og það er alltaf gaman að sýningar eins og þessa á tískuvikunni , eitthvað nýtt , eitthvað ferskt , eitthvað pönk .